શેઠ પોતાની હવેલીએ સુતા છે. કિલવો તેમના પલંગ પાસે બેઠો બેઠો બારણા સામે જોયા કરે છે. આખું નગર સુમસામ પડ્યું છે. ઢોર, પોતાનો ઘાસચારો બંધ કરીને ઝોકે ચઢચાં, નગરમાં ચડ્યા પડ્યા કુતરાઓ સામસામે ભસી કંટાળીને જંપી ગયા છે. કાળી શાહી જેવી ! રાત નગર માથે પડી ગઈ. પાંચ-સાત ચોરોની ટોળકી આવી. ટોળી રાતને ચીરતી નગરશેઠની હવેલી પાસે પહોંચી. હવેલી પણ સુમસામ પડી છે. શેઠના નોકર ચાકર ને ચોકીદારો નીંદરમાં ઘેરાણા છે. જમ જેવા ચોરના પગલે એમની નીંદર વધારે જામી, નસકોરાં બોલાવતા ચોકીદારની પાસેથી જ આ ટોળકી હવેલીમાં પહોંચી !!